b"\n_START_ARTICLE_\nDr. Dre\n_START_SECTION_\nZasebno \xc5\xbeivljenje\n_START_PARAGRAPH_\nOdrasel je v Comptonu in imel te\xc5\xbeko otro\xc5\xa1tvo, saj sta se njegova star\xc5\xa1a lo\xc4\x8dila \xc5\xbee pred njegovim rojstvom ter ker je \xc5\xbeivel v getu. Opravil je \xc5\xa1tudij.\n_START_SECTION_\nUstvarjanje\n_START_PARAGRAPH_\nSvojo kariero je za\xc4\x8del kot najstnik, nastopal je v klubih in na zasebnih zabavah, ko je pel, rapal in igral elektri\xc4\x8dni klavir se je predstavljal pod imenom svojega ko\xc5\xa1arkarskega idola Dr. J. \xc4\x8cez nekaj let se je njegova mama poro\xc4\x8dila z Warrenom Griffinom Jr., o\xc4\x8detom kasnej\xc5\xa1ega raperja Warrena G-ja, ki je seznanil Andreja in Cordozarja Calvina Broadusa, poznanega kot Snoop Dogga. V prvi polovici osemdesetih je Young ustanovil World Class Wreckin' Cru in spremenil vzdevek iz Dr. J v Dr.Dre, do tega imena pa je pri\xc5\xa1el tako, da je vzel del vzdevka svojega idola in zadnji del svojega imena Andre.\n_START_SECTION_\nN.W.A.\n_START_PARAGRAPH_\nLeta 1986 sta Dr.Dre in DJ Yella zapustila World Class Wreckin' Cru in ustanovila novo skupino imenovano N.W.A. Z ustanovitvijo te skupine je postal bolj poznan na zahodni obali, saj je bila ta skupina zelo popularna ter je bila odsko\xc4\x8dna deska za prihodnost v solo karieri. V tistem \xc4\x8dasu se je Youngov na\xc4\x8din rapanja \xc5\xa1e razvijal in ni bil podoben njegovemu dana\xc5\xa1njemu stilu, po katerem je poznan. Na vrhuncu popularnosti je Dr.Dre leta 1991 zapustil N.W.A., saj je Eric Wright poznan kot Eazy E, preusmeril ve\xc4\x8dino dobi\xc4\x8dka skupine na svoj ra\xc4\x8dun.\n_START_SECTION_\nZalo\xc5\xbeba Death Row\n_START_PARAGRAPH_\nV tistem letu je Andre z varnostnikom pri N.W.A. ustanovil Death Row Records. Svoj prvi samostojni singel \xe2\x80\x9cDeepCover\xe2\x80\x9d je izdal jeseni 1992, takrat pa je tudi za\xc4\x8del sodelovati s Snoop Doggom. Dr.Dre je gostil Snoop Dogga na svojem prvem albumu The Chronic, ki je ve\xc4\x8dkrat postal platinast in je \xc5\xa1e vedno eden najbolje prodajanih hip-hop albumov v zgodovini. Pesem \xe2\x80\x9cLet Me Ride\xe2\x80\x9d, ki je bila na albumu The Chronic je Youngu prinesla gramija za najbolj\xc5\xa1o rap skladbo v letu 1994. Za The Chronicom je platinast album dobilo tudi nekaj njegovih varovancev. V naslednjem letu je Young produciral Brodausov prvi album Doggystyle, ki je do\xc5\xbeivel izjemen uspeh, saj je bil prvi prvenec na Billboardovih lestvicah, ki je zasedel prvo mesto. V letu 1996 je ustvarjalec pri Death Rowu, 2pac pomagal utrditi Death Row in Dre-ja, ki sta postala pomembna v glasbeni industriji. Vendar je ob koncu leta sre\xc4\x8da obrnila hrbet Death Rowu, zaradi smrti 2Paca, saj so vse obto\xc5\xbebe letele na enega vodilnih pri zalo\xc5\xbebi, Sugea Knighta. Zaradi teh tragi\xc4\x8dnih dogodkov in obto\xc5\xbeb, da ni Dre produciral nekaterih albumov, ki naj bi jih, je od\xc5\xa1el iz Death Row Records in ustanovil \xc5\xa1e eno zalo\xc5\xbebo imenovano The Aftermath."